รัฐบาลไทย-ข่าวทำเนียบรัฐบาล-ศธ.-C.P.Group จัดอบรมเชิงปฏิบัติการ "รวมพลังสร้างสรรค์ทีม" (MOE One Synergy Program : Transformational Leadership Workshop)
วันพฤหัสบดีที่ 7 กันยายน 2560
ศธ.-C.P.Group จัดอบรมเชิงปฏิบัติการ "รวมพลังสร้างสรรค์ทีม" (MOE One Synergy Program : Transformational Leadership Workshop)
กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) ร่วมกับเครือเจริญโภคภัณฑ์ (C.P.Group) จัดอบรมเชิงปฏิบัติการโครงการเสริมสร้างศักยภาพการทํางานเป็นทีม "รวมพลังสร้างสรรค์ทีม"
เพื่อเสริมสร้างศักยภาพการทํางานเป็นทีมให้เกิดพลังขององค์กร รวมทั้งการเสริมสร้างพัฒนาทักษะผู้นําสําหรับกลุ่มผู้บริหารระดับต้น ผู้อํานวยการสํานักของกระทรวงศึกษาธิการและผู้อํานวยการสํานักงานเขตพื้นที่การศึกษาประถมศึกษา/มัธยมศึกษาทั่วประเทศเข้ารับการอบรมในครั้งนี้ ซึ่งจัดขึ้นระหว่างวันที่6-9กันยายน 2560 ณ สถาบันพัฒนาผู้นําเครือเจริญโภคภัณฑ์ (C.P.Leadership Institute หรือ CPLI) อําเภอปากช่อง
คุณธาดา เศวตศิลา ผู้อํานวยการกลุ่ม ด้านธุรกิจการศึกษา บริษัท ทรู คอร์ปอเรชั่น จํากัด (มหาชน)ประธานพิธีเปิดกล่าวตอนหนึ่งว่า Action Learning ซึ่งเป็นกระบวนการเรียนรู้สําคัญที่นํามาใช้ในการอบรมครั้งนี้ กลุ่มทรู คอร์ปอเรชั่น ได้นํามาใช้ในองค์กรกว่า 6 ปีแล้วซึ่ง Action Learning ที่ดีที่สุดก็คือ "ต้องกลั่นกรองจากตัวจริงเสียงจริงของผู้บริหาร"การอบรมครั้งนี้ท่านอาจจินตนาการตัวเองให้เป็นนักเรียน โดยรอบห้องจะมีกล้องบันทึกไว้ทั้งหมด เปรียบเสมือนเป็นกระจกสะท้อนให้ท่าน เช่นเดียวกับผู้บริหารระดับสูงสุดของกลุ่มทรู ก็ต้องมีบทบาทในการอบรมในลักษณะนี้มาแล้วเช่นเดียวกัน เพื่อเน้นให้เกิดการทํางานเป็นทีม ทลายไซโล สร้างความผูกพันของบุคลากรทุกระดับให้เกิดขึ้นเป็นค่านิยมองค์กร (CoreValue)ที่จะนําไปสู่วัฒนธรรมองค์กรต่อไป
ในความร่วมมือกับกระทรวงศึกษาธิการนั้นช่วงปลายปีที่ผ่านมา C.P. ได้ร่วมกันจัดการอบรมเชิงปฏิบัติการตามโครงการเสริมสร้างศักยภาพการทํางานเป็นทีม “รวมพลังสร้างสรรค์ทีม” (The Synergy Teamwork for education: Transformation Ministry of Education in collaboration with C.P. Group) ภายใต้คอนเซ็ปท์ "MOE One Team" เพื่อเสริมสร้างศักยภาพการทํางานเป็นทีมให้เกิดพลังขององค์กร (Synergy) รวมทั้งเพื่อพัฒนาทักษะการสร้างทีมงานที่มีประสิทธิผล (Effective Team Building Skill) ตลอดจนทักษะภาวะผู้นําที่จําเป็นสําหรับผู้บริหารในศตวรรษที่ 21 (Essential Leadership Skills in the 21st Century) โดยเริ่มต้นจากผู้บริหารระดับสูงสุดของทั้งสององค์กร คือ C.P. และกระทรวงศึกษาธิการ (รวมทั้งรัฐมนตรี) มาทํา Action Learning ร่วมกันก่อน จากนั้นจึงขยายผลการอบรมไปยังระดับสถานศึกษา เริ่มจาก 20 โรงเรียนที่ผ่านการคัดเลือกจากสํานักงานคณะกรรมการการศึกษาขั้นพื้นฐาน (สพฐ.) มาทําเวิร์คช็อปร่วมกันเพื่อแก้ปัญหาและร่วมกันพัฒนาโรงเรียน จํานวน 4 ครั้ง โดยแต่ละโรงเรียนจะมีทั้งผู้อํานวยการ รองผู้อํานวยการโรงเรียน และครูวิชาการ มานั่งทํา Action Learning โต๊ะเดียวกัน เพื่อวิเคราะห์สังเคราะห์ร่วมกันที่เรียกว่า Reflection หรือกระจกส่องซึ่งกันและกัน เช่นเดียวกับการอบรมครั้งนี้ที่เราจะเป็นกระจกให้ท่านได้เห็นถึงศักยภาพ (Potential) ของตนเอง เพราะท่านที่เข้าอบรมทุกคนจะเป็นอนาคตของกระทรวงศึกษาธิการต่อไป โดยมีวิทยากรชั้นนําจากต่างประเทศที่เป็นผู้เชี่ยวชาญด้านการพัฒนาแนวคิดและความเป็นผู้นําองค์กร เช่นDr.Noel M.TichyและBob Knowlingมาให้ความรู้ตลอดการอบรม
คุณธาดา ยังได้กล่าวถึง Action Learning*คือ "กระบวนการของการรวมกลุ่มของคนที่มีระดับของทักษะและประสบการณ์ที่แตกต่างกัน เพื่อวิเคราะห์ปัญหาการทํางานที่เกิดขึ้นและพัฒนาแผนการดําเนินงาน โดยการเรียนรู้จากการลงมือปฏิบัติ" พร้อมทั้งได้อธิบายถึงสูตรของการเรียนรู้โดยการลงมือปฏิบัติว่าการเรียนรู้ของคนจะเกิดขึ้นโดยมีสมการ L = P+Q+Rคือ การเรียนรู้ (Learning) เกิดจากความสัมพันธ์ของความรู้ที่เคยรับรู้หรือเกิดขึ้นมาแล้ว (Programmed instruction) รวมกับการสอบถาม (Questioning) และการคิดไตร่ตรองสิ่งใหม่ ๆ (Reflections)
ดังนั้น กระบวนการของการเรียนรู้โดยการลงมือปฏิบัติ จะเกิดขึ้นได้ก็ต่อเมื่อได้รับการสนับสนุนจากผู้บริหารองค์กร การผลักดันจากผู้บริหารของกลุ่มงาน เพราะแนวคิดนี้ต้องใช้เวลาในช่วงระหว่างวันทํางานมาพูดคุยตกลงร่วมกัน ซึ่งแนวคิดของการเรียนรู้โดยการลงมือปฏิบัติ ถือว่าเป็นกระบวนการที่ช่วยทําให้เกิดสังคมแห่งการเรียนรู้ขึ้นในองค์กร เนื่องจากเป็นแนวคิดที่มุ่งเน้นให้เกิดการแลกเปลี่ยนเรียนรู้ การแสดงความคิดเห็นและการเรียนรู้ร่วมกันของสมาชิกในทีม
สําหรับการอบรมในช่วงบ่าย มีคณะผู้บริหารของกระทรวงศึกษาธิการเข้าร่วมการอบรมและตอบคําถามจากสมาชิกกลุ่มต่าง ๆ เกี่ยวกับDevelopment & Action Learningซึ่งแบ่งเป็น22กลุ่ม เช่น ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ฯลฯส่วนโปรแกรมที่เหลือของการอบรมครั้งนี้ จะเป็นเวิร์คช็อปตามหลักสูตร คือHumans are Underrated Change Formula,Old Way/New Way Force Ranking Individual Presentation, 360 Feedback CSR with School Children(MOE Team brings school children) และAAR& Reflections
ส่วนพิธีปิดการอบรมในวันเสาร์ที่9กันยายนนี้ เวลา11.30น. มีคณะผู้บริหารระดับสูงทั้งสององค์กรให้เกียรติเข้าร่วม
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ
7/9/2560
ภาพเพิ่มเติมfacebook:ข่าวสํานักงานรัฐมนตรี
*อ้างจากสมาคมการจัดการงานบุคคลแห่งประเทศไทย